༈ །དེབ་ཏུ་མ་འཐུས་པ་ལིང་འཁོར་རབ་གནས་གུག་
་་་་་དགྲ་བགེགས་ལོག་པར་འདྲེན་པའི་ཚོགས་ཐམས་ཅད་སྐད་ཅིག་ཉིད་ལ་འཁོར་ལོ་བཀོད་པའི་མིང་ཡིག་འདི་ཉིད་ལ་མཆིས་པར་གྱུར་ཅིག་
གཞུག་སྐབས་ལྷ་དབྱེའི་ཆེམས་བརྡུང་གི་མཇུག་རོལ་མོ་དྲུག་ཅུ་པའི་དཔང་གཟུགས་ཀྱི་འགོ་བཞིན་བྱས་ལ་བཞག འདི་དང་བསྒྲལ་མཆོད་ཀྱི་དཔང་གཟུགས་ཀྱི་རོལ་མོ་རྣམས་ལ་སློབ་དཔོན་རྡོར་དྲིལ་ཐོགས་པས་འཆམས་ཚུལ་བྱེད། ཆོས་སྐྱོང་མགོན་པོ་སོགས་དང་། ལྷ་ཆེན་དཔལ་འབར་གྱི་བཟློག་པ་མདོས་གཞུང་གི་འདི་འོག་ཏུ་བླངས་ནས་འོག་གི་འདི་མི་བྱེད། ཉེར་བདུན་ཀྱེ་བོས་མའི་བཅོམ་རོལ་རྫོགས་ནས་དུང་ཆེན་ལ་འབོལ་བྱ། སྦྱིན་སྲེག་མ་ལྕོགས་ན་ལྕམ་རྩེའང་གྱོན། ཚུལ་ནས་མ་གྲོལ་བར་དཔོན་སློབ་ཚང་མ་བཞེངས་ལ་ཞྭ་གྱོན་གསོལ་ཇ་འདྲ་བྱུང་ན་བསྒྲལ་མཆོད་རྫོགས་ནས་གཅིག སྲིན་གཟུགས་མ་རྫོགས་ནས་གཅིག མགོན་པོའི་འབུལ་ཚན་རྫོགས་ནས་གཅིག ལྷ་བརྒྱད་མཎྜལ་གྱི་གཡས་སུ་ཕོ་རྟེན་རྔ་མ་ནག་པོ། གཡོན་དུ་མོ་རྟེན་ནལ་བུའི་རྒྱལ་མཚན། མདུན་དུ་གསང་རྟེན་མདའ་དར་ནག་པོ། གསང་རྟེན་སྙིང་སྣ་ལྔ། མཆོད་གཏོར་གྱི་དྲུང་དུ་ཕྱི་རྟེན་རྣམས་བཤམ་མོ། །མཆོད་འགོ་རཀྟ། མཆོད་གཞུག་ཏུ་བདུད་རྩི་བཤམས། ཉེར་དྲུག་ཉེར་བདུན་ལ་རྩ་བརྒྱུད་བླ་མ་རྫོགས་ནས་གསོལ། ཉེར་བརྒྱད་ལ་བསྟོད་པ་རྫོགས་ནས། བཟློག་གཞུང་གི་བཟླས་པའི་སྒང་ལ་གསོལ་ཇ་བྱུང་ན་མ་གཏོགས་བཟློག་པ་དང་དྲག་བསྐུལ་མཚམས་འདི་འཇོག་པ་བླ་མ་གོང་མ་རབ་རིམ་གྱི་ཕྱག་ལེན། ཟོར་བསྐུལ་དང་ཕྱོགས་སྐྱོང་བཅུ་བསྐུལ་གྱི་རྐང་གླིང་འབུད་ཚུལ་གཏོར་བཟློག་གི་བསྐུལ་རྣམས་ལ་ཇི་ལྟར་བྱེད་པ་བཞིན་དང་། དྲག་པོའི་སྦྱིན་སྲེག་ཐལ་བ་སློབ་དཔོན་གྱི་མདའ་ཟོར་རྒྱགས་པའི་སྔོན་དུ་ལས་ཀྱི་རྡོ་རྗེས་ཐེབས་ཕྱོགས་ལ་གཏོར། ལས་བཞིའི་བྲོ་བརྡུང་གི་སྐབས་ཟོར་སྣོད་ལྕགས་སླང་རྣམས་ཁ་ཕུབ་པ་ལས་མདོས་གདན་རྒྱུག་གཞུང་མི་དགོས། བཀའ་བསྒོ་ནས་བསྟོད་པ་རྫོགས་པའི་བར་ཞྭ་གྱོན། འབྲུབ་ཁུང་བསྐྱེད་ཆོག དགུག་གཞུག་གསུམ་དང་ལྷ་དབྱེ། དམོད་བསྐུལ་ཕུར་པ་བསངས་སྦྱངས་རྣམས་སློབ་དཔོན་གྱིས་བསྐུལ། སྦྱིན་སྲེག་གི་ཐལ་བའི་མེ་ཤི་བའམ་མ་ཤི་ཡང་ཐབ་གཞོབ་ཆེན་པོ་མི་ཡོང་ཙམ་ལ་ཆུ་ཁྲག་སྦྱར་བས་ཞ་རེ་ཙམ་བསད་ལ་རས་སྔོན་སོགས་ཀྱི་ཁེབས་བཀབ། མདོས་གདོང་ལ་འཐོར་བའི་ཚེ་ཐལ་ཚུབ་མི་ཡོང་བ་བྱེད། གཏོར་འབུལ་ཀྱང་གཙང་བའི་ཁྱད་དམ་ཚིག་བསྐང་གསོ་བཞིན་རྒྱ་གར་རྒྱ་ནག་གི་ཐོག་ཁར་གཏོར་མ་ཟ་འོས་བྱ་ནག་ཁོ་ན་ལ་སྟེར་རྒྱུ་ལ་གཏོར་འདེགས་བང་རིམ་གཉིས་པའི་སྟེང་མར་དམ་རྫས་དང་། འོག་མར་བསྐང་གཏོར་དང་འབུལ་གཏོར་ཕུད་ཆང་བཅས་བཤམ་རྒྱུའི་རིམ་པར། བསྟན་སྐྱོང་མེད་པས་ཕུར་གཏོར་དང་ཡི་དམ་གྱི་དམ་རྫས། གྲལ་འོག་མ་གཉིས་སྒྲུབ་ཁང་དུ་བཞག དེ་ཕྱིན་ཕྱིར་ཁྱེར་དམ་རྫས་རྣམས་ཚང་མ་འབུལ། བསྐང་གཏོར་རྣམས་ཀྱི་ཕྱེད་འབུལ་ཏྲང་། བསྐང་གཏོར་མའི་གྲས་ནས། དུར་བདག་དང་དཀར་མོ་བ་མི་འབུལ་བར་སླར་ལོག་བྱེད། གཏོར་འབུལ་གྱི་གྲལ་རིམ་ནི། ཞལ་སྤྲོད་རྒྱུན་བཞིན་ལ་པུ་ཏྲ་བསྐུལ་ཁྱད་འཕགས་ལྷོའི་སྟེང་དུ་བྱའོ།། །།སརྦ་མངྒ་ལཾ།། །།

ཀུན་དགའ་བློ་གྲོས།
རྡོ་རྗེ་ནག་པོ་ཆེན་པོའི་མདོས་ཟོར་གཙོ་གྱུར་གྱི་མདོས་ཀྱི་རྣམ་གཞག

:Rare Texts of the Sakya TraditionR
jamyang